./data/phi0474/phi058/phi0474.phi058.perseus-lat1.xml
M. Tullius Cicero
quod si in mediocri statu sermonis ac praedicationis nostrae res essent, nihil abs te eximium, nihil praeter aliorum consuetudinem postularetur  nunc vero propter earum rerum in quibus versati sumus o splendorem et magnitudinem, nisi summam laudem ex istaprovincia adsequimur, vix videmur summam vituperationem posse vitare   ea nostra ratio est ut omnes boni cum faveant tum etiam omnem a nobis diligentiam virtutemque et postulent et exspectent, omnes autem improbi, quod cum iis bellum sempiternum suscepimus, vel minima re ad reprehendendum contenti esse videantur